**Պատմություն**

**8-րդ շաբաթ**

***1-ին-4-րդ հարթակներ***

**Հետաքրքիր դրվագներ պատմությունից**

1. **Արշակ Բ և Շապուհ։ Հող ու ջրով փորձություն**

**Ասում են՝ այսպես է եղել։**

Պարսկաստանի **Շապուհ արքան** ցանկանում էր գրավել Հայաստանը։ Նա հարձակվեց Հայաստանի վրա, բայց հայոց **Արշակ Բ Արշակունի արքան** իր քաջ զորքերով ջարդեց պարսիկներին ու դուրս շպրտեց երկրից։ Պարսից Շապուհ արքան տեսավ, որ չի կարողանում հայերին պատերազմում հաղթել, դիմեց խաբեության։ Նա իր մոտ հրավիրեց Ա**րշակ Բ-ին**, ինչպես ինքն էր ասում, ***«երկու քաջ ժողովուրդների մեջ խաղաղություն հաստատելու»։*** Արշակը նույնպես ուզում էր խաղաղություն լինի և գնաց Շապուհի մոտ։ Սակայն Շապուհը կասկածում էր Արշակի հավատարմությանը և իր իմաստունների խորհրդով որոշեց փորձել Արշակին՝ արդյո՞ք Արշակը հավատարիմ կմնա իրեն, եթե վերադառնա Հայաստան։

Նա Հայաստանից հող և ջուր բերել տվեց, այն սենյակի հատակը, որտեղ պետք է խոսեր Արշակի հետ բաժանեց երկու մասի, մի մասում հայկական հող լցրեց և Հայաստանի ջուրը ցանեց վրան, մյուս մասում ՝ պարսկական հողն ու ջուրը։ Շապուհը թևանցուկ արեց Արշակին, և քաղցր խոսելով սկսեցին քայլել; Երբ քայլում էին պարսկական հող եւ ջրի վրայով, Արշակը խոստանում է հավատարիմ լինել ,ենթարկվել, իսկ երբ քայլում էին հայկական հող ու րի վրայով, Արշակը դառնում է համարձակ, սպառնում է Շապուհին, որ երբ Հայաստան վերադառնա, իր հզոր բանակով ջարդելու է պարսիկներին և վրեժ է լուծելու նրանցից բոլոր չարագործությունների համար։

Մի քանի անգամ փորձելուց հետո Շապուհը համոզվում է, որ Արշակը Հայաստան վերադառնալուց հետո չի պահի իր խոստումը, կհամախմբի հայ քաջերին և կպատերազմի անկախության համար։ Շապուհը հրամայում է բանտարկել Արշակին Անհուշ բերդում, որտեղից ոչ ոք ազատ չէր արձակվել։

**Հարցեր և առաջադրանքներ**

 Պատմել զրույցը սեփական բառերով և պատասխանել հարցերին։

* Ո՞վ էր Շապուհը։
* Ի՞նչ էր ցանկանում անել Շապուհը։
* Ո՞վ էր Արշակ Բ-ն։
* Ո՞ր արքայատոհմից էր Արշակ Բ-ն։
* Կարողացա՞վ հայոց արքա Արշակը հաղթել Շապուհին։
* Ի՞նչ խարդախության դիմեց Շապուհը։
* Ինչպե՞ս փորձեց Շապուհը Արշակի հավատարմությունը։
* Ինչպե՞ս էր Արշակը խոսում Արշակը ,երբ քայլում էին պարսկական հող ու ջրի վրայով։
* Ինչպե՞ս էր Արշակը խոսում հայոց հող ու ջրի վրայով քայլելիս։
* Քո կարծիքով ինչո՞ւ էր Արշակը այդպես փոփոխում իր մտադրությունը։
* Ի՞նչն էր ուժ և համարձակություն տալիս տալիս Արշակին։
* Եթե դու լինեիր Արշակի փոխարեն,ինչպե՞ս կվարվեիր։
1. **ՔՐԻՍՏՈՆԵՈՒԹՅԱՆ ԸՆԴՈՒՆՈՒՄԸ ՈՐՊԵՍ ՊԵՏԱԿԱՆ ԿՐՈՆ ՀԱՅԱՍՏԱՆՈՒՄ**

**** 301 թվականին Տրդատ երրորդը քրիստոնեությունը հռչակեց որպես պետական կրոն: Դա նշանակում էր, որ պետք է յուրաքանչյուր հայ միմիայն մի աստծո հավատար և, որ այդ աստվածը մեր բոլորի Հայր աստվածն էր: **Գրիգոր Լուսավորիչը** ձեռնադրվեց (*ընտրվեց և հաստատվեց)* որպես Հայաստանի **կաթողիկոս**: Կաթողիկոսը եկեղեցու ամենաբարձր կոչումն է: Կաթողիկոսն է եկեղեցու խնդիրներն ու հարցերը լուծում և որոշումնեեր կայացնում եկեղեցու համար:

Այդ ժամանակ Հայաստանի մայրաքաղաքը **Վաղարշապատն** էր: Գրիգոր Լուսավորիչը, կաթողիկոս ձեռնադրվելուց հետո, վերադառնում է Վաղարշապատ և սկսում է **Մայր Տաճարի** կառուցման աշխատանքները: Նա երազում տեսնում է, որ Աստծո Որդին երկնքից իջնում է երկիր և մուրճով հարվածում է այն տեղին, որտեղ պիտի կառուցվի Սուրբ Իջման վայրը: Տաճարը կոչվեց **Էջմիածնի Մայր Տաճար** և դարձավ կաթողիկոսի նստավայրը: Գրիգոր Լուսավորիչը իր քահանաների օգնությամբ սկսում է մկրտել հայ ժողովրդին: Նա անձամբ է մկրտում Տրդատ Երրորդ թագավորին:

Գրիգոր Լուսավորիչը ղեկավարեց հայ եկեղեցին մոտ 25 տարի: Այդ ընթացքում Հայաստանում կառուցվեցին բազմաթիվ եկեղեցիներ:

**Հարցեր և առաջադրանքներ**

1. Երբ Հայաստանը դարձավ քրիստոնյա երկիր:
2. Որ թագավորի ժամանակ Հայաստանը դարձավ քրիստոնյա երկիր:
3. Ով էր Հայաստանի առաջին կաթողիկոսը:
4. Բացատրիր կաթողիկոս բառի իմաստը: Ով է կաթողիկոսը եկեղեցու համար:
5. Որն էր Հայաստանի մայրաքաղաքն այդ ժամանակ:
6. Ինչպես էր կոչվում կաթողիկոսի նստավայրը:
7. Ինչպես որոշվեց կաթողիկոսի նստավայրի կառուցման վայրը:
8. Գրիգոր Լուսավորիչն ինչքան ժամանակ կառավարեց հայ եկեղեցին:

**3․ Մայր աթոռ Սուրբ Էջմիածին**

****

Մայր աթոռ Սուրբ Էջմիածինը հայ առաքելական եկեղեցու հոգևոր և վարչական կենրտոնն է, որը գտնվում է Հայաստանի Արմավիրի մարզի Էջմիածին քաղաքում:

Եկեղեցին կառուցվել է չորրորդ դարի սկզբին` 301-303 թվականներին՝ քրիստոնեությունն որպես պետական կրոն ընդունելուց հետո, Գրիգոր Լուսավորչի կարգադրությամբ: Ինչպես արդեն գիտենք, Հայաստանը առաջին երկիրն է աշխարհում, որը 301 թվականին՝ Տրդատ թագավորի օրոք քրիստոնեությունը ընդունեց, որպես պետական կրոն:

Այդ ժամանակ Հայաստանի մայրաքաղաքը Վաղարշապատն էր, ներկայումս՝ Էջմիածին։ Ըստ պատմիչ Ագանթանգեղոսի` Գրիգոր Լուսավորիչը երազում տեսնում է Հիսուսի իջման վայրը: Հենց այդ վայրում ՝ Վաղարշապատ քաղաքում՝ 303 թվականին կառուցվում է Մայր տաճարը Գրիգոր Լուսավորչի և Տրդատ 3-րդի կողմից: Այն անվանվում է Սուրբ Էջմիածին (*Էջ = իջնել, միածին = Աստծո միածին որդի։ Էջմիածին նշանակում է Աստծո միածին որդու իջման վայր*)։

Էջմիածինը դառնում է հոգևոր հիմնական կենտրոնը և կաթողիկոսի (*կաթողիկոսը մեր հայ եկեղեցու ղեկավարն է*) նստավայրը։ Պարսկական զորքերը մտել էին Հայաստան և վնասել եկեղեցին: Վահան Մամիկոնյանը՝ 483 թվականին վերակառուցեց եկեղեցին։

Մայր տաճարը ներկայացնում է հայոց բազմադարյան պատմությունը և հոգևոր մշակույթը: Էջմիածնի Մայր տաճարը ողջ հայության հոգևոր կենտրոնն է: Այն Հայաստանի ամենաայցելվող վայրերից է:

**Հարցեր և առաջադրանքներ**

* Որտե՞ղ է գտվում Մայր Աթոռ Սուրբ Էջմիածինը:
* Ե՞րբ Հայաստանը դարձավ քրիստոնյա երկիր:
* Ո՞վ է Հայաստանի առաջին կաթողիկոսը:
* Ի՞նչ է նշանակում կաթողիկոս:
* Որտե՞ղ է Գրիգոր Լուսավորիչը որոշում կառուցել մայր եկեղեցին:
* Պատմիր ինչպես է եկեղեցու կառուցման վայրը որոշվում:
* Ինչպե՞ս են կոչում եկեղեցին և ինչու:
* Ե՞րբ և ո՞ւմ կողմից է վերակառուցվել եկեղեցին: